**Ministru kabineta rīkojuma projekta**

**“Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir piešķirt Zemkopības ministrijai valsts budžeta līdzekļus, kas nepārsniedz 45 500 000 *euro*, Covid-19 krīzes seku mazināšanai un kapacitātes stiprināšanai lauksaimniecībā. Atbalsts paredzēts Covid-19 ietekmē radušos finansiālo grūtību mazināšanai, nozares uzņēmumu dzīvotspējas un potenciāla saglabāšanai un lauksaimniecības un pārtikas produktu ražošanas nepārtrauktības nodrošināšanai.  Projekts stājas spēkā nākamajā dienā pēc tā izsludināšanas Latvijas Republikas oficiālajā izdevumā “Latvijas Vēstnesis”. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1. Nepieciešamība ārkārtējās situācijas laikā nodrošināt lauksaimniecības, mežsaimniecības, zivsaimniecības un pārtikas ražošanas nepārtrauktību un šajās nozarēs nodarbināto uzņēmumu likviditātes saglabāšanu. 2. Finanšu ministra vadītās, ar Ministru prezidenta 2020. gada 16. marta rīkojumu Nr. 2020/1.2.1.-62 izveidotās vadības grupas Covid-19 radīto ekonomisko seku operatīvai novēršanai uzņēmējdarbībā un nodarbināto atbalstam 2020. gada 10. decembrī lemtais. 3. Ministru kabineta 2020. gada 6. novembra rīkojums Nr. 655 "Par ārkārtējās situācijas izsludināšanu". 4. Covid-19 infekcijas izplatības seku pārvarēšanas likuma 24. un 25. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 pandēmijas arvien lielākā ietekme, izsludinātā ārkārtas situācija 2020. gada pavasarī un pašlaik valstī izsludinātā ārkārtējā situācija ir negatīvi skārusi arī lauksaimniecības nozari. Lauksaimniecības produkcijas ražotājiem joprojām grūtības rada Latvijas eksporta mērķa valstīs ieviestie ierobežojošie pasākumi, tostarp personu pārvietošanās un pakalpojumu sniegšanas ierobežojumi, tā ietekmējot Latvijas lauksaimniecības nozari. Izaicinājums lauksaimniecības sektoram ir arī patērētāju paradumu maiņa un pieprasījuma pārmaiņas tirgū, un patlaban konkurētspēju ietekmē kaimiņvalstīs ieviestie atbalsta pasākumi savas lauksaimniecības atbalstam Covid-19 seku mazināšanai.  Sagatavotajā Ministru kabineta rīkojuma projektā “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts), Zemkopības ministrija lūdz piešķirt no valsts budžeta programmas 02.00.00 "Līdzekļi neparedzētiem gadījumiem" finansējumu, kas nepārsniedz 45 500 000 *euro,* šādiem atbalsta pasākumiem:   1. sniegt tiešu finansiālu atbalstu cūkkopības nozares ražotājiem, veicinot saimniecību dzīvotspējas stiprināšanu, mazinot Covid-19 ietekmes radītās finanšu grūtības saimniecībām un nodrošinot cūkkopības nozares saglabāšanu ar kopējo finansējumu, kas nepārsniedz 14 500 000 *euro*; 2. piešķirt finansējumu, kas nepārsniedz 11 000 000 *euro,* mājputnu nozares ražotājiem, kurus negatīvi ietekmējusi Covid-19 izplatība, un mājputnu audzēšanas saimniecībām daļējai ieņēmumu samazinājumu kompensēšanai; 3. piešķirt finansējumu, kas nepārsniedz 12 000 000 *euro*, pasākumā “Kredītprocentu daļēja dzēšana”, tā nodrošinot ražošanas nepārtrauktību un uzņēmumu likviditātes saglabāšanu, veicinot lauksaimniecības primārās produkcijas ražotāju, pārtikas produkcijas ražotāju, kā arī lauksaimniecības un mežsaimniecības kooperatīvo sabiedrību saimnieciskās darbības attīstību un piesaistot finanšu līdzekļus pietiekamā apmērā tādu investīciju nodrošināšanai kā zemes, apgrozāmo līdzekļu un dzīvnieku iegāde; 4. piešķirt finansējumu, kas nepārsniedz 7 000 000 *euro*, lauksaimniecības, zivsaimniecības un lauku attīstības garantiju programmas īstenošanai, ar AS “Attīstības finanšu institūcija Altum” starpniecību nodrošinot investīciju aizdevumu, apgrozāmo līdzekļu aizdevumu, finanšu līzinga un faktoringa, konkursu un avansa maksājumu garantijas un dodot iespējas nozares uzņēmumiem finanšu līdzekļus aizņemties kredītiestādēs; 5. piešķirt finansējumu, kas nepārsniedz 1 000 000 *euro*, atbalstam sadarbības formu attīstībai un konkurētspējas stiprināšanai, veicinot mazo un vidējo kooperatīvo sabiedrību potenciāla saglabāšanu un atbalstot īso piegādes ķēžu digitālās platformas pieejamību.   Rīkojuma projekta 1.4. apakšpunktā paredzētie līdzekļi tiks ieguldīti lauksaimniecības, zivsaimniecības un lauku attīstības garantiju programmas īstenošanā, Zemkopības ministrijai virzot priekšlikumu Ministru kabinetā izdarīt grozījumus Ministru kabineta 2019. gada 8. janvāra noteikumos Nr. 9 “Lauksaimniecības, zivsaimniecības un lauku attīstības garantiju programmas noteikumi”. Saskaņā ar Attīstības finanšu institūcijas likuma 12. panta trešo daļu pirms finanšu līdzekļu ieguldīšanas programmā ir jāsagatavo programmas novērtējums – izvērtējot tās ietekmi, riska faktorus un sagaidāmos zaudējumus, finansiālos rezultātus un programmas īstenošanas izmaksas. Pamatojoties uz programmas novērtējumu, tiks lemts par nepieciešamību daļu programmas īstenošanai paredzēto līdzekļu novirzīt AS “Attīstības finanšu institūcija Altum” rezerves kapitāla palielināšanai kredītriska seguma nodrošināšanai.  Piešķirto finansējumu no budžeta programmas 02.00.00 “Līdzekļi neparedzētiem gadījumiem” Zemkopības ministrija izlietos līdz 2021. gada 31. decembrim, lai nodrošinātu lauksaimniecības un pārtikas produktu ražošanas nepārtrauktību un nepieciešamais finansējums pandēmijas tālākas eskalācijas gadījumā būtu pieejams pēc iespējas operatīvi.  Izvērsts pašreizējās situācijas un problēmas raksturojums ietverts Zemkopības ministrijas sagatavotajā rīkojuma projekta anotācijas pielikuma ziņojumā “Par atbalsta risinājumiem Covid-19 krīzes radīto negatīvo seku mazināšanai lauksaimniecībā”. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu sagatavoja Zemkopības ministrija. Rīkojuma projekta sagatavošanas gaitā notikušas konsultācijas ar nozaru nevalstiskajām organizācijām. |
| 4. | Cita informācija | Projekts šo jomu neskar. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un  administratīvo slogu |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2021.** | | Turpmākie trīs gadi (*euro*) | | | | |
| **2022.** | | **2023.** | | **2024.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.  gadam | izmaiņas, salīdzinot ar vidēja termiņa budžeta ietvaru 2023.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 45 500 000 | 0 | 0 | 0 | 0 | 0 |
| 2.1. valsts pamatbudžets | 0 | 45 500 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | - 45 500 000 | 0 | 0 | 0 | 0 | 0 |
| 3.1. valsts pamatbudžets | 0 | - 45 500 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | +45 500 000 | X | 0 | X | 0 | 0 |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Ar Ministru kabineta rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” Zemkopības ministrijai piešķirtā finansējuma 45 500 000 *euro* sadalei un izlietojuma detalizētam pamatojumam nepieciešams izstrādāt normatīvo aktu bāzi. Zemkopības ministrija plāno izstrādāt jaunus normatīvos aktus vai attiecīgo normatīvo aktu grozījumus šādās jomās:  **1)** tiesisko regulējumu **atbalstam cūkkopības nozarei**, pamatojoties uz Lauksaimniecības un lauku attīstības likuma 5. panta ceturto un septīto daļu un paredzot finansējumu, kas nepārsniedz 14 500 000 *euro*;  **2)** tiesisko regulējumu **atbalstam mājputnu nozares ražotājiem**, pamatojoties uz Lauksaimniecības un lauku attīstības likuma 5. panta ceturto un septīto daļu un paredzot finansējumu, kas nepārsniedz 11 000 000 *euro*;  **3) atbalstam kredītprocentu dzēšanai** izdarāmi grozījumi Ministru kabineta 2015. gada 3. februāra noteikumos Nr.59 “Valsts un Eiropas Savienības atbalsta piešķiršanas kārtība investīciju veicināšanai lauksaimniecībā”, paredzot finansējumu, kas nepārsniedz 12 000 000 *euro* ;  **4) garantiju programmai** izdarāmi grozījumi Ministru kabineta 2019. gada 8. janvāra noteikumos Nr. 9 “Lauksaimniecības, zivsaimniecības un lauku attīstības garantiju programmas noteikumi”, paredzot finansējumu, kas nepārsniedz 7 000 000 *euro*;  **5) sadarbības formu attīstībai un konkurētspējas stiprināšanai** izdarāmi grozījumi Ministru kabineta 2015. gada 3. februāra noteikumos Nr. 60 “Kārtība, kādā piešķir valsts un Eiropas Savienības atbalstu pasākumam “Ražotāju grupu un organizāciju izveide””, paredzot finansējumu, kas nepārsniedz 680 000 *euro,* un Ministru kabineta 2015. gada 3. februāra noteikumos Nr. 59 “Valsts un Eiropas Savienības atbalsta piešķiršanas kārtība investīciju veicināšanai lauksaimniecībā”, paredzot finansējumu, kas nepārsniedz 320 000 *euro*.  Papildu pamatojums sniegts anotācijas pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekmes uz amata vietu skaita izmaiņām. | | | | | | |
| 8. Cita informācija | Izdevumus, kas nepārsniedz *45 500 000 euro*, sedz no valsts budžeta programmas 02.00.00 “Līdzekļi neparedzētiem gadījumiem”. Nepieciešamo finansējumu Zemkopības ministrija pieprasīs normatīvajos aktos noteiktajā kārtībā atbilstoši faktiski nepieciešamajam apmēram. | | | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar. |

Zemkopības ministrs K. Gerhards

Štromberga 67027156

[Inese.Stromberga@zm.gov.lv](mailto:Inese.Stromberga@zm.gov.lv)